Λουκάς Βοβενάργκ

Ο Λουκάς Βοβενάργκ (γαλλικά: Luc de Clapiers, marquis de Vauvenargues),  (6 Αυγούστου 1715 – 28 Μαΐου 1747) ήταν Γάλλος ηθολόγος.

Βίος
Ο Λουκάς Βοβενάργκ γεννήθηκε στην Αιξ-αν-Προβάνς. Καταγόταν από παλιά αριστοκρατική οικογένεια η οποία είχε απολέσει την παλιά οικονομική της ισχύ. Δεν έλαβε ιδιαίτερα φροντισμένη κλασική παιδεία, αλλά  περιορίστηκε στην εκμάθηση της αγγλικής γλώσσας. Υπέφερε παιδιόθεν από προβλήματα στην όρασή του.  Σε ηλικία δεκαεννιά χρονών  ακολούθησε το στρατιωτικό επάγγελμα, και έγινε αξιωματικός. Μετέσχε στην εκστρατεία στην Πολωνία, στην Ιταλία και στη Βοημία, όπου υπέστη κρυοπαγήματα απ' τα οποία δε συνήλθε ποτέ ολοκληρωτικά. Χτυπημένος επίσης από την ευλογιά παραμορφώθηκε στο πρόσωπο του και έχασε σχεδόν την όραση του. Το 1744 παραιτήθηκε από το στρατό και προσπάθησε ανεπιτυχώς να εισέλθει στο διπλωματικό σώμα. Η κατάσταση της υγείας του όμως ανέτρεψε τις φιλοδοξίες του.Vauvenargues, Luc de Chapier, Marquis de, 1715-1747 Το 1745 μετακόμισε στο Παρίσι όπου έζησε ζωή μονήρη.

Πνευματική πορεία-συγγραφικό έργο
Σημαντικό ρόλο στην ενασχόλησή του με τα γράμματα έπαιξε ο Victor de Riqueti marquis de Mirabeau, πατέρας του Honoré Gabriel Riqueti, comte de Mirabeau.Οι επαφές του ήταν ελάχιστες: με τους Jean-François Marmontel, και τον  Βολταίρο. Το πιο σημαντικό έργο του ήταν το Εισαγωγή στη γνώση του ανθρώπινου πνεύματος (1746). Ο Βολταίρος ζήτησε την επανέκδοση του βιβλίου άλλα πιο βελτιωμένη,οπότε επανεκδόθηκε στα 1747.Ανώνυμος,« Βοβενάργκ Λουκάς»,Θρησκευτική και Ηθική Εγκυκλοπαίδεια,τομ.4(1964),στ.95

Εκδόσεις έργων του Βοβενάργκ στην ελληνική γλώσσα
Luc de Chapier, Marquis de Vauvenargues, Εισαγωγή στη γνώση του ανθρώπινου πνεύματος,μτφρ.Νίκος Μακρής, Δρόμων, 2012
Βωβενάργκ, Réflexions et maximes,μτφρ.Δέσποινα Παπάζογλου, Χρήστος Παπάζογλου, εκδ.Στιγμή, 1993

Παραπομπές

Πηγές
Vauvenargues, Luc de Chapier, Marquis de, 1715-1747 
 Ανώνυμος,« Βοβενάργκ Λουκάς»,Θρησκευτική και Ηθική Εγκυκλοπαίδεια,τομ.4(1964),στ.95

Εξωτερικοί σύνδεσμοι


Κατηγορία:Γάλλοι δοκιμιογράφοι